कोई एक लड़की अन्याय के खिलाफ वर्षों से अन्न-जल त्यागकर अपना विरोध जता रही होगी, और इस देश की सत्ता कान में तेल डाले आराम की नींद ले रही होगी. शब्दों में सच और सिर्फ सच कहने और लिखने वाले लोगों पर सबसे अधिक नजरें रक्खी जाएंगी और वे रहस्यमय तरीके से गायब होते रहेंगे. और इसके बरक्श ढेर सारी कविताएं, लेख, कहानी रिपोर्ट लिखी जाती रहेंगी और हर साल लाखों रूपए के पुरस्कार घोषित होते रहेंगे.